可壮下狱，以玮代之。又奏宇内不靖，盗贼蝥起，皆由郡县不恤其民，巡方漫无激扬所致，上大悦。时总宪刘宗周、佥都金光辰与玮同视事，长安目之曰「三清」。未几，以病谢归。崇祯十六年（1643年）四月病卒，年五十八。检视遗囊萧然，仅得遗表曰：「中原寇患宜用文臣，如王守仁用伍文定故事。又必稍宽文法，俾得展布。」遗命以布衾敛，毋受赙，毋易吾生时节。福王时，赠都察院左都御史，谥清惠。